2022 2 24
LT
Europos Sąjungos oficialusis leidinys
C 88/103
Tankis: Minimalus vynuogyno tankumas – 5 000 vynmedžių sodinių viename hektare.
Atstumas tarp eilių negali būti didesnis nei 2 m, o atstumas tarp augalų toje pačioje eilėje turi būti ne mažesnis nei 0,8 m.
Genėjimo taisyklės: Genėjimas yra būtinas.
Genima ne vėliau kaip išsiskleidus lapams (Lorenzo 9 etapas).
Vynmedžiai genimi tokiais metodais: — genėjimas paliekant dvi vaisingas šakas, pagal dvipetę Guyot sistemą arba Medoko metodą, paliekant daugiausiai 5 pumpurus ant sodinio; — paprastu arba mišriu Guyot metodu, paliekant daugiausiai 7 pumpurus ant sodinio; — genėjimas trumpai vėduoklės forma paliekant 4 šakas arba 2 kordono rankoves su daugiausiai 12 pumpurų ant sodinio.
5.2.
Didžiausias gamybos kiekis 1.
65 hektolitrai iš vieno hektaro
6.
Nustatyta geografinė vietovė Vynuogių derlius nurenkamas, vynas gaminamas ir brandinamas toliau nurodytų Žirondos departamento komunų, kaip jos 2021 m. sausio 1 d. apibrėžtos Oficialiajame geografinių kodų registre, teritorijoje: Arcins, Arsac, Avensan, Bégadan, Blaignan-Prignac, Blanquefort, Castelnau-de-Médoc, Cissac-Médoc, Civrac-en-Médoc, Couquèques, CussacFort-Médoc, Gaillan-en-Médoc, Grayan-et-l’Hôpital, Jau-Dignac-et-Loirac, Labarde, Lamarque, Lesparre-Médoc, Listrac-Médoc, Ludon-Médoc, Macau, Margaux-Cantenac, Moulis-en-Médoc, Naujac-sur-Mer, Ordonnac, Parempuyre, Pauillac, Le Pian-Médoc, Queyrac, Saint-Aubin-de-Médoc, Saint-Christoly-Médoc, Saint-Estèphe, Saint-Germaind’Esteuil, Saint-Julien-Beychevelle, Saint-Laurent-Médoc, Saint-Médard-en-Jalles, Saint-Sauveur, Saint-Seurin-deCadourne, Saint-Vivien-de-Médoc, Saint-Yzans-de-Médoc, Sainte-Hélène, Salaunes, Soulac-sur-Mer, Soussans, Le Taillan-Médoc, Talais, Valeyrac, Vendays-Montalivet, Vensac, Le Verdon-sur-Mer et Vertheuil.
7.
Pagrindinė (-ės) vyninių vynuogių veislė (-ės) „Cabernet franc N“ „Cabernet-Sauvignon N“ „Carménère N“ „Cot N“ – „Malbec N“ „Merlot N“ „Petit Verdot N“
8.
Ryšys (-iai) su geografine vietove Saugomos kilmės vietos nuorodos „Médoc“ geografinė vietovė yra Žirondos departamente, kairėje Garonos upės pakrantėje, o Bordo šiaurėje – Žirondos pakrantėje.
Medoko iškyšulio vynuogynas iš šiaurės į pietus driekiasi beveik 80 km, iš rytų į vakarus – vos daugiau nei dešimt kilometrų ir patenka į 50 komunos teritoriją.
Medoko regiono upių pakrantės išsiskiria nedideliu sezoniniu svyravimu ir atlantiniam klimatui nebūdingu labai saikingu kritulių kiekiu.
Nors dėl šiaurinės geografinės vietovės padėties klimatas ne toks šiltas kaip iškyšulio pietinėje dalyje, kritulių iškrenta mažiau.
Šiuos vynininkystei palankius klimato veiksnius lemia vakarinėje dalyje esančio Atlanto vandenyno termoreguliacinis poveikis ir rytinėje dalyje esančios Žirondos žiotys.
Okeaninis klimatas, kai kuriais metais rudenį lydimas žemo slėgio lietaus arba, atvirkščiai, karšto ir itin saulėto rudens, sudaro palankias sąlygas gauti kokybišką vynuogių derlių.
Vynuogyno peizažui būdingas neaukštas reljefas (nuo 3 iki 50 m aukščio), kuris vakaruose atsiremia į girią, o rytuose – į Žirondos žiotis.
Iš pietų į šiaurę driekiasi vynuogininkystei tinkamo smėlingo ir žvirgždingo dirvožemio keteros, kurias vagoja upeliai ir kerta vynuogininkystei netinkami pelkingesni plotai.